CELEX: 32010R0336
Language: lt
Date: 2010-04-21 00:00:00
Title: 2010 m. balandžio 21 d. Komisijos reglamentas (ES) Nr. 336/2010 dėl tam tikrų prekių klasifikavimo Kombinuotojoje nomenklatūroje

23.4.2010   
            
            
               LT
            
            
               Europos Sąjungos oficialusis leidinys
            
            
               L 102/25
            
         KOMISIJOS REGLAMENTAS (ES) Nr. 336/2010
   2010 m. balandžio 21 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Parengta Briuselyje, 2010 m. balandžio 21 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Apytiksliai 580 mm skersmens ir apytiksliai 3 mm storio diskas (vadinamasis polimerinis poliravimo įtaisas), kurį sudaro 2 poliuretano sluoksniai, iš kurių viename mechaniškai įspausti grioveliai, o kitas padengtas lipnia danga, apsaugota nuimamu plastiko lakštu.
                              Gaminys naudojamas kartu su mašinomis silicio ir puslaidininkių plokštelėms gaminti. Jis tvirtinamas prie šių mašinų keičiamojo įrankio atraminės galvutės ir naudojamas plokštelėms lyginti ir poliruoti.
                           
                        
               
                  3919 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3919 ir 3919 90 00 atitinkančiais prekių aprašymais.
                  Gaminys nepriskirtinas 8486 pozicijai kaip mašinos, naudojamos vien arba daugiausia puslaidininkių plokštelėms gaminti, dalis arba reikmuo, nes jis neturi charakteristikų, kad jį būtų galima laikyti tokios mašinos dalimi arba reikmeniu.
                  Kadangi gaminys yra vartojimo prekė, jis klasifikuotinas pagal medžiagą, iš kurios jis pagamintas, priskiriant KN kodą 3919 90 00, kaip lipni plokštė ar lakštas iš plastikų.
               
            
                  
                              2.
                           
                           
                              Apytiksliai 580 mm skersmens ir apytiksliai 2 mm storio diskas (vadinamasis akytasis poliravimo įtaisas), kurį sudaro 2 sluoksniai sintetinio veltinio, iš kurių vienas įmirkytas polimeriniu rišikliu (poliuretanu), o kitas sluoksnis padengtas lipnia danga, apsaugota nuimamu plastiko lakštu.
                              Gaminys naudojamas kartu su silicio ir puslaidininkių plokštelių gamybos mašinomis. Jis tvirtinamas prie šių mašinų keičiamojo įrankio atraminės galvutės ir naudojamas plokštelėms lyginti ir poliruoti.
                           
                        
               
                  5911 90 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XI skyriaus 7 pastabos a punktu, XVI skyriaus 1 pastabos e punktu, 59 skirsnio 7 pastabos b punktu ir KN kodus 5911, 5911 90 ir 5911 90 90 atitinkančiais prekių aprašymais.
                  Gaminys nepriskirtinas 8486 pozicijai kaip mašinos, naudojamos vien arba daugiausia puslaidininkių plokštelėms gaminti, dalis arba reikmuo, nes gaminys neturi charakteristikų, kad jį būtų galima laikyti šios mašinos dalimi arba reikmeniu.
                  Šis gaminys yra techninės paskirties, kaip apibrėžta XVI skyriaus 1 pastabos e punkte, nes jis naudojamas kartu su mašinomis silicio ir puslaidininkių plokštelėms gaminti plokštelėms lyginti ir poliruoti.
                  Todėl jis klasifikuotinas kaip tekstilės dirbinys (medžiaga, iš kurios jis pagamintas), turintis techninę paskirtį, priskiriant KN kodą 5911 90 90 (žr. 59 skirsnio 7 pastabos b punktą).